ડોલર સામે રૂપિયો નવી નીચી સપાટીએ ગબડતાં શેરોમાં સુધારો ધોવાઈ ગયો અને આંક એપ્રિલ પછીની સૌથી નીચી સપાટીએ ગબડ્યા હતા. વધુમાં વૈશ્વિક ક્રૂડના ઉત્પાદન ખોરવાવાના સમાચાર અને અમેરિકામાં બોન્ડ યીલ્ડ સાત વર્ષની ઊંચી સપાટીએ પહોંચતા તેનો નકારાત્મક આંચકો બજારને લાગ્યો હતો. વિદેશી શેરબજારના અહેવાલો નરમાઇના રહેતાં તેની પણ અસર હતી અને રૂપિયાના ઘટાડાને કારણે એફઆઇઆઈ ભારતીય શેરબજારમાંથી દૂર રહેવામાં પણ શાણપણ સમજતી હોય તેમ સતત વેચવાલ જોવાઈ હતી. આ ઉપરાંત મૂડીઝે ઘટતા રૂપિયા અને વધતા ક્રૂડના ભાવને કારણે રાજકોષિય ખાધનો લંક્ષ્યાક ચૂકી જવાશે એવી આગાહી કરતાં સેન્ટીમેન્ટ વધુ સાવેચતીનું બન્યું હતું. આમ પડકારજનક પ્રવાહોની વચ્ચે બજારનો ટ્રેન્ડ અસ્થિર રહ્યો હતો. આગામી દિવસોમાં માઇક્રો ડેટા જાહેર થયા બાદ બજારમાં સ્થિરતા નહીં આવે તો બેન્ચમાર્ક વર્ષની તળિયે ગબડવાની ધારણા મૂકાતી હતી, જેને પગલે પુટની પોઝિશન વધી હતી.